पाएं अपने शहर की ताज़ा ख़बरें और फ्री ई-पेपरडाउनलोड करें
कृत्रिम ऑक्सीजन पर निर्भर मरीजों की भर्ती संख्या के चलते एक बार फिर सआदत अस्पताल की सांसें फूलने लगी हैं। बाहर से ऑक्सीजन सिलेंडर आवश्यकता के मुकाबले नहीं मिलने से एक बार फिर से ऑक्सीजन की कमी बनती नजर आ रही है।
शनिवार रात तक ऑक्सीजन सिलेंडर नहीं आते हैं तो मरीजों को ऑक्सीजन सप्लाई बाधित हो जाएगी। ऐसा होता है तो कृत्रिम ऑक्सीजन पर निर्भर मरीजों की सांसें अटक सकती हैं। अभी भर्ती 55 मरीजों के ऑक्सीजन सिलेंडर लगे हुए हैं।
ज्ञात रहे कि इन दिनों जिले में कोरोना का कहर जारी है। इसकी रफ्तार बड़ी तेजी से बढ रही है। इससे रोजाना औसतन डेढ़ सौ कोरोना पॉजिटिव मरीज़ आ रहे हैं। ऐसे में सआदत अस्पताल में मरीजों की संख्या दिनों दिन बढ़ती जा रही है।
यहां ऑक्सीजन का प्रोडक्शन 24 घंटे में वर्तमान में 30 सिलेंडर है, जबकि वर्तमान में करीब 60-70 बडे सिलेंडर की ज़रूरत है। ऐसे में जिले का सबसे बड़ा सआदत अस्पताल ऑक्सीजन की कमी से जूझ रहा है। यानी कि जिला अस्पताल के मरीज इन दिनों बाहर से आने वाली ऑक्सीजन पर निर्भर है। लेकिन यह सप्लाई काफी मशक्कत के बाद मिल पाती है। गुरुवार को भी बाहर से आने वाले ऑक्सीजन के सिलेंडर समय पर नहीं पहुंचने पर मजबूरन अस्पताल प्रबंधन को 60 मरीजों को डिस्चार्ज करना पड़ा था।
जिनमें से कइयों की ऑक्सीजन लेवल 70 से भी कम था जो, कि चिकित्सा विभाग के मापदंड के अनुसार पर्याप्त नहीं है। ये ही स्थिति अभी दिखाई पड़ती नजर आ रही है । अगर देर रात तक बाहर से ऑक्सीजन की सप्लाई नहीं होती है तो फिर से गुरुवार जैसे हालात बन सकते हैं। मजबूरन कुछ मरीजों को डिस्चार्ज किया जा सकता है।
नए मरीजों को नहीं किया जा रहा है भर्ती:
ऑक्सीजन की कमी को लेकर शनिवार को ऑक्सीजन पर निर्भर नए मरीजों को भर्ती नहीं किया जा रहा है। इसके पीछे अस्पताल प्रबंधन का यह तर्क है कि बाहर से ऑक्सीजन सिलेंडरों की सप्लाई समय पर नहीं पहुंच पाती है। ऐसे में यहां पहले से ही भर्ती मरीजों का दबाव अधिक बना हुआ है अभी भी 70 भर्ती मरीजों में से 55 मरीजों के ऑक्सीजन सिलेंडर लगे हुए है।
एक मरीज को एक बडे सिलेंडर की है जरूरत:
कोरोना वार्ड प्रभारी प्रतिक सालोदिया ने बताया कि कोरोना वार्ड में भर्ती प्रति मरीज पर औसतन रोजाना एक बड़े ऑक्सीजन सिलेंडर की जरूरत होती है। यह बड़ा सिलेंडर छह हजार लीटर का होता। अपने यहां लगे ऑक्सीजन प्लांट में ऐसे 30 सिलेंडर रोजाना 24 घंटे में भरते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn